Diari Oficial de la Generalitat Valenciana


Sumari del DOGV 1459, del 09-01-1991 (1991/819885)

ORDRE de 3 de desembre de 1990, de la Conselleria d'Economia i Hisenda, per la qual s'acorda l'adquisició per la Generalitat Valenciana d'una finca rústica, situada en el terme municipal de Carcaixent (València), partida del Barranquet o dels Abrells, amb una superfície total de trenta-nou fanecades i mitja, amb els corresponents drets de rec. i un immoble de tres plantes de 150 m2 cadascuna.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/12/03/(1)/dof/vci/html**

### Dades del document

Número de DOGV
:   1459

Data del DOGV
:   09-01-1991

Secció del DOGV
:   DISPOSICIONS GENERALS

Número del document
:   1991/819885


Data del document
:   03-12-1990

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Ordre de 3 de desembre de 1990, de la Conselleria d'Economia i Hisenda, per la qual s'acorda l'adquisició per la Generalitat Valenciana d'una finca rústica, situada en el terme municipal de Carcaixent (València), partida del Barranquet o dels Abrells, amb una superfície total de trenta-nou fanecades i mitja, amb els corresponents drets de reg, i un immoble de tres plantes de 150m2 cadascuna.  
La Direcció General d'Innovació i Promoció Agrària de la Conselleria d?agricultura i Pesca ha proposat la compra per la Generalitat Valenciana d'una finca rústica, de 39,5 fanecades, amb els corresponents drets de rec i un immoble de tres plantes de 150 metres quadrats, cadascuna, situada a Carcaixent (València), amb la finalitat d'aconseguir una ampliació en l?explotació del Centre de Capacitació Agrària d'aquella localitat, actualment orientat a les activitats d'experimentació agrícola en cítrics, fruticultura, horticultura i floricultura, i a l?ensenyament, tant en els cursos reglats de capatàs agrícola com en els cursos breus dirigits a agricultors professionals.  
La necessitat de l'adquisició es justifica perquè s'han de desplegar els plans de treball prevists pel Centre de Capacitació Agrària de la localitat de Carcaixent, tant en la línia d'experimentació com en la capacitat de joves i agricultors professionals, que permeten la recerca d'alternatives als productes tradicionals de la zona, un augment de la productivitat dels recursos disponibles, la millora de qualitat de totes les produccions, la disminució de residus de plaguicides i evitar la contaminació de les aigües i el sòl.  
Per això i d'acord amb el que estableix l'article 30 de la Llei 3/1986, de 24 d'octubre, de Patrimoni de la Generalitat Valenciana, i amb els informes i valoracions que consten en l?expedient.  
ORDENE:  
Article primer  
L?adquisició mitjançant contractació directa a títol onerós i en virtut de compra-venda, de la finca que a continuació es descriu:  
A. Hort amb tarongers anomenat el Mirador en el terme de Carcaixent, partida del Barranquet o dels Abrells, de superfície de tres hectàrees, vint-i-dos àrees, trenta-set centiàrees, o el que hi hagués, equivalents a trenta-vuit fanecades, tres quartons i deu braces, amb una cosa enclavada de dos-cents cinquanta metres quadrats, de pis baix amb corral principal i andana, assenyalada amb el número trenta-quatre, amb una sénia i una bassa per al rec de l?hort. Confronta: nord, amb hereus d'Ignacio Zacarés, la vídua de José Carbonell i Domingo Arbona; sud, Francisco Sanchis Alvelda, Vicente Amador i camí del barranc; est, Nicolás Boix; i oest, camí del barranc i l'anterior. Figura inscrita en el Registre de la Propietat d'Alzira, al tom 312, llibre 52, foli 109, finca 3.628, inscripció 7.a.  
B. Trenta-nou setanta- duesenes parts indivises d'un tros de terra destinat a serveis, en el terme de Carcaixent, partida dels Abrells, amb la superfície de noranta-set centiàrees i vint decímetres quadrats, on hi ha ubicats un pou i motor per al seu servei, destinat a l'extracció d'aigua per al rec mitjançant diverses canonades de conducció d'aigua, on s'accedeix pel camí i accés que condueix a la cosa i bassa de la resta de la finca matriu. Confronta: pels quatre punts cardinals amb resta de la finca matriu que ha estat descrita anteriorment. Figura inscrita en el Registre de la Propietat d'Alzira, al tom 1.416, llibre 225, foli 146, finca 20.630.  
Les finques anteriorment descrites figuren inscrites en el Registre de la Propietat d'Alzira, amb les dades del registre esmentades, a nom del Sr. Vicente Climent Liñana i Sra. Maria Tarjuelo Rodríguez.  
Aquestes finques es troben lliures de càrregues i gravàmens.  
Article segon  
La compra que necessàriament es formalitzarà en escriptura pública es realitzarà per un preu de trenta-un milions de pessetes (09.284.327 PTA).  
Les despeses i els impostos que se'n deriven seran abonats per les parts, segons la llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per a fer efectiu el que disposa aquesta Ordre.  
València, 3 de desembre de 1990.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI